Република БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 15

от заседание на Комисия ”Професионална квалификация и 
информационни технологии”,
проведено на 02.10.2023 г.

Днес, 02.10.2023 г. /понеделник/, от 10:30 часа се проведе заседание на Kомисия “Професионална квалификация и информационни технологии”, в състав:

ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОЯН НОВАНСКИ 
ГЕРГАНА МУТАФОВА
ДАНИЕЛА МАРЧЕВА 
СВЕТЛАНА БОШНАКОВА 
СЕВДАЛИН МАВРОВ 
	
Тодор Събчев – директор на дирекция „ИТСС“, Мирослава Чирпъкова – началник отдел „ЕИСС“ в дирекция „ИТСС“, Анелия Чомакова – началник отдел „ИО“ в дирекция „ИТСС“ и Венцислав Василев – главен експерт – информационни системи в отдел „ИО“, дирекция „ИТСС“.

ПО ДНЕВНИЯ РЕД

1. ОТНОСНО: Писмо от председателя на Софийски районен съд относно обезличаване на личните данни в Единната информационна система на съдилищата.

Комисия „Професионална квалификация и
информационни технологии”
Р Е Ш И :

1.1 Приема представения доклад от главен експерт – методолог в отдел ‚Единна информационна система на съдилищата“.

1.2. Изпраща към изпълнителя „Информационно обслужване“АД писмо с вх. № ВСС-11867/13.09.2023 г. от г-н Александър Ангелов – председател на Софийски районен съд във връзка с констатирани проблеми при обезличаване на лични данни в Единната информационна система на съдилищата /ЕИСС/, за становище по повдигнатите въпроси.

1.3. Изпраща писмо с вх.№ВСС-11867/13.09.2023г. от председателя на Софийски районен съд, на отдел „ЕИСС“, по компетентност.

1.4. Изпраща на г-н Александър Ангелов - председател на Софийски районен съд решението по т.1, ведно с доклада, за сведение.

2. ОТНОСНО: Искане от административен ръководител – председател на Окръжен съд – Стара Загора за осигуряване на средства за закупуване на модули от системата Поликонт.

Комисия „Професионална квалификация и
информационни технологии”
Р Е Ш И :

2.1. Искането от административен ръководител – председател на Окръжен съд – Стара Загора за осигуряване на средства за закупуване на два модула - „Банки“ и „Платежни документи“ от интегрираната система Поликонт на обща стойност 305,11 лева с ДДС е целесъобразно.

       2.2. Изпраща решението по т. 2.1., ведно с мотивиран доклад на Комисия „Бюджет и финанси" към Пленума на ВСС, по компетентност.

3. ОТНОСНО: Искане от административен ръководител – председател на Районен съд – Дряново за закупуване на 1 бр. скенер.

Комисия „Професионална квалификация и
информационни технологии”
Р Е Ш И :

 3.1. Искането от административен ръководител – председател на Районен съд – Дряново за закупуване на 1 бр. скенер на стойност 2420 лева с ДДС е целесъобразно. 

	3.2. Изпраща решението по т. 3.1., ведно с мотивиран доклад на Комисия „Бюджет и финанси" към Пленума на ВСС, по компетентност.

4. ОТНОСНО: Искане от административен ръководител – председател на Районен съд – Габрово за отпускане на допълнителни средства за монтаж и демонтаж на климатици.

Комисия „Професионална квалификация и
информационни технологии”
Р Е Ш И :

  4.1. Не възразява на искането от административен ръководител – председател на Районен съд – Габрово за отпускане на средства за демонтаж и монтаж на 3 бр. климатици и събиране на фреона на обща стойност 1050 лева с ДДС.

  4.2. Изпраща решението по т. 4.1., ведно с мотивиран доклад на Комисия „Бюджет и финанси" към Пленума на ВСС, по компетентност.

5. ОТНОСНО: Искане от  административен ръководител – председател на Районен съд – Гоце Делчев за отпускане на средства за закупуване на програмна система JES и модул и ПП „Експорт към ИССИ“.

Комисия „Професионална квалификация и
информационни технологии”
Р Е Ш И :

  5.1. Искането от административен ръководител – председател на Районен съд – Гоце Делчев за отпускане на средства за закупуване и внедряване на програмните продукти „Програмна система JES” и „Експорт към ИССИ“ на обща стойност 660 лева с ДДС е целесъобразно.

5.2. Изпраща решението по т. 5.1., ведно с мотивиран доклад на Комисия „Бюджет и финанси" към Пленума на ВСС, по компетентност.

6. ОТНОСНО: Доклад от началник-отдел „ИО“ и началник-отдел „ЕИСС“ във връзка с решение на КПКИТ по т.14 от Протокол №13/15.09.2023 г. и резолюция на директора на дирекция „ИТСС“ към АВСС.

Комисия „Професионална квалификация и
информационни технологии”
Р Е Ш И :

  6.1. Приема доклад от началник-отдел „ИО“ и началник-отдел „ЕИСС“ във връзка с решение на КПКИТ по т.14 от Протокол №13/15.09.2023 г. и резолюция на директора на дирекция „ИТСС“ към АВСС, за сведение.

7. ОТНОСНО:  Писмо от заместник-министър на правосъдието относно неизпълнение на разпоредбите на Наредба № 8 от 26.02.2008 г. за функциите и организацията на дейността на бюрата за съдимост, касаещи структурираното въвеждане на бюлетините за съдимост и бюлетините за наложено административно наказание по чл. 78а от НК.

Комисия „Професионална квалификация и
информационни технологии”
Р Е Ш И :

 7.1. Изпраща писмото от Министерство на правосъдието до административните ръководители на районните съдилища с цел предприемане на действия за въвеждане на информацията в бюлетините за съдимост и бюлетините за наложено административно наказание по чл. 78а от НК коректно, качествено и пълно в ЦАИС „Съдебен статус“ от служителите, работещи в бюрата за съдимост.

 7.2. Изпраща решението по т.7 на Министерство на правосъдието, за сведение.

Комисията обединява разглеждането на т.8 и т.9 

8. ОТНОСНО:   Писмо от председателя на Върховния административен съд относно предоставяне на техническа документация за разработването на Единния портал за електронно правосъдие.

9. ОТНОСНО:   Писмо от председателя на Върховния административен съд относно предоставяне на информация за предвидени актуализации на Единния портал за електронно правосъдие.

Комисия „Професионална квалификация и
информационни технологии”
Р Е Ш И :

  8.1. Да се уведоми председателя на Върховен административен съд за изпратеното писмо до „Информационно обслужване“АД, както и за евентуални предстоящи актуализации на Единния портал за електронно правосъдие.

10. ОТНОСНО: Становище от „Абати“ АД относно надграждане на системата за дистанционно електронно гласуване за членове на ВСС от квотата на съдебната власт.

Комисия „Професионална квалификация и
информационни технологии”
Р Е Ш И :

  10.1. Приема становището от „Абати“ АД относно надграждане на системата за дистанционно електронно гласуване за членове на ВСС от квотата на съдебната власт, за запознаване.
10.2. След събиране на аналогична информация от фирми със сходна дейност, цялата преписка ще бъде окомплектована и незабавно внесена в Пленума на ВСС.

				ПРЕДСЕДАТЕЛ НА КОМИСИЯ 
”ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”: /п/

/КАЛИНА ЧАПКЪНОВА/
ЧЛЕНОВЕ:
			БОЯН НОВАНСКИ:  /п/
ГЕРГАНА МУТАФОВА: /п/
ДАНИЕЛА МАРЧЕВА: /п/
СВЕТЛАНА БОШНАКОВА: /п/
СЕВДАЛИН МАВРОВ: /п/